CELEX: 32014R1070
Language: hu
Date: 2014-10-10 00:00:00
Title: A Bizottság 1070/2014/EU végrehajtási rendelete ( 2014. október 10. ) a 271/2009/EK rendeletnek a tojótyúkok számára készült takarmány-adalékanyagként felhasznált, az Aspergillus niger (CBS 109.713) által termelt endo-1,4-béta-xilanázt és az Aspergillus niger (DSM 18404) által termelt endo-1,4-béta-glükanázt tartalmazó készítmény minimális tartalma tekintetében történő módosításáról (az engedély jogosultja: BASF SE)  EGT-vonatkozású szöveg

11.10.2014   
            
            
               HU
            
            
               Az Európai Unió Hivatalos Lapja
            
            
               L 295/49
            
         A BIZOTTSÁG 1070/2014/EU VÉGREHAJTÁSI RENDELETE
   (2014. október 10.)
   a 271/2009/EK rendeletnek a tojótyúkok számára készült takarmány-adalékanyagként felhasznált, az Aspergillus niger (CBS 109.713) által termelt endo-1,4-béta-xilanázt és az Aspergillus niger (DSM 18404) által termelt endo-1,4-béta-glükanázt tartalmazó készítmény minimális tartalma tekintetében történő módosításáról (az engedély jogosultja: BASF SE)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról.
            
         
               (2)
            
            
               Az Aspergillus niger (CBS 109.713) által termelt endo-1,4-béta-xilanázt és az Aspergillus niger (DSM 18404) által termelt endo-1,4-béta-glükanázt tartalmazó készítményt tíz évre engedélyezte a 271/2009/EK bizottsági rendelet (2) elválasztott malacok, brojlercsirkék, tojótyúkok, brojlerpulykák és brojlerkacsák, az 1068/2011/EU bizottsági végrehajtási rendelet (3) tojójércék, tenyészpulykák, tenyésztésre nevelt pulykák, egyéb kisebb madárfajok (a brojlerkacsák kivételével) és díszmadarak, az 1404/2013/EU bizottsági végrehajtási rendelet (4) pedig hízósertések esetében.
            
         
               (3)
            
            
               Az engedély jogosultja az 1831/2003/EK rendelet 13. cikke (3) bekezdésének megfelelően az engedély feltételeinek módosítását javasolja az érintett készítmény tojótyúkoknál történő használata esetében, annak minimális tartalmát 560 TXU/kg-ról 280 TXU/kg-ra, illetve 250 TGU/kg-ról 125 TGU/kg-ra kívánja csökkenteni a teljes értékű takarmányban. A kérelemhez csatolták a kérelmet alátámasztó adatokat. A Bizottság továbbította a kérelmet az Európai Élelmiszerbiztonsági Hatóságnak (a továbbiakban: Hatóság).
            
         
               (4)
            
            
               A Hatóság 2014. május 20-i véleményében (5) megállapította, hogy a javaslatban szereplő új felhasználási feltételek mellett az Aspergillus niger (CBS 109.713) által termelt endo-1,4-béta-xilanázt és az Aspergillus niger (DSM 18404) által termelt endo-1,4-béta-glükanázt tartalmazó készítmény a kérelmezett 280 TXU/kg és 125 TGU/kg minimális dózis mellett hatékonyan használható tojótyúkok teljes értékű takarmányában. A Hatóság szerint nem szükséges elrendelni a forgalomba hozatalt követő egyedi nyomonkövetési előírásokat. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.
            
         
               (5)
            
            
               Az Aspergillus niger (CBS 109.713) által termelt endo-1,4-béta-xilanáz és az Aspergillus niger (DSM 18404) által termelt endo-1,4-béta-glükanáz készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek.
            
         
               (6)
            
            
               A 271/2009/EK rendeletet ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 271/2009/EK rendelet mellékletében a tojótyúkokra vonatkozó bejegyzésen belül a „minimális tartalom” oszlopban az „560 TXU” bejegyzés helyébe a „280 TXU”, a „250 TGU” bejegyzés helyébe pedig a „125 TGU” szavak lépnek.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 10-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
   
      (2)  A Bizottság 2009. április 2-i 271/2009/EK rendelete az endo-1,4-béta-xilanázt és endo-1,4-béta-glükanázt tartalmazó készítmény elválasztott malacok, brojlercsirkék, tojótyúkok, brojlerpulykák és brojlerkacsák takarmány-adalékanyagaként való engedélyezéséről (engedély tulajdonosa: BASF SE) (HL L 91., 2009.4.3., 5. o.)
   
      (3)  A Bizottság 2011. október 21-i 1068/2011/EU végrehajtási rendelete az Aspergillus niger (CBS 109.713) által termelt endo-1,4-béta-xilanázt és az Aspergillus niger (DSM 18404) által termelt endo-1,4-béta-glükanázt tartalmazó enzimkészítmény tojójércék, tenyészpulykák, tenyésztés céljából nevelt pulykák, más kisebb madárfajok (kivéve hízókacsák) esetében takarmányadalékként való felhasználásának engedélyezéséről (az engedély jogosultja: BASF SE) (HL L 277., 2011.10.22., 11. o.).
   
      (4)  A Bizottság 1404/2013/EU végrehajtási rendelete (2013. december 20.) az Aspergillus niger (CBS 109.713) által termelt endo-1,4-béta-xilanázt és az Aspergillus niger (DSM 18404) által termelt endo-1,4-béta-glükanázt tartalmazó készítmény hízósertések takarmány-adalékanyagaként történő engedélyezéséről (az engedély jogosultja: BASF SE) (HL L 349., 2013.12.21., 88. o.)
   
      (5)  EFSA Journal 2014; 12(6):3723.